شەفەق نیوز/ پۆلیس ناوخوەی پارێزگای نەینەوا، ئمڕوو یەکشەممە، راگەیان منداڵیگ دەسگیر کردنە ک سەندوق وەخشینیگ لەناو مزگەفت شار موسڵ دزیە.
سەرچەوەیگ لە پۆلیس وە ئاژانس شەفەق نیوز وت: هێزەیل بنکەی پۆلیس توەنیین تاوانبارەگە (س) دەسگیر بکەن، ک کردەوەی دزی پۊیل ناو سەندوق وەخشین ناو مزکەفت (هێبەت خاتوون) ئەنجامدایە لە شار موسڵ.
وتیش؛ مناڵەگە چگە ناو مزگەفت و قوفڵ سەندوقەگە شکانییە وەو کەرەستەیلە ک وەگەرد خوەی ئەلیگردیە،  دۊیاییش وایە.
سەرچەوەگە وتیش مناڵەگە تەنیا دە ساڵ دیرێد لەداڵگبووی 2011 دیاریکرد بڕیگ لەو پارەیە وەگردیا دەس وەبانی گریایە.
